थॉर (मार्वल सिनेमैटिक यूनिवर्स)

थॉर ओडिन्सन मार्वल सिनेमैटिक यूनिवर्स में तूफान का देवता के रूप में दर्शाया गया एक काल्पनिक पात्र है। मार्वल मीडिया फ़्रैंचाइज़ी में यह अभिनेता क्रिस हेम्सवर्थ द्वारा अभिनीत किया जाता है। नॉर्स पौराणिक कथाओं में भी थॉर का उल्लेख तूफान के देवता के रूप में किया गया है। मार्वल सिनेमैटिक यूनिवर्स में आने से पहले थॉर का ज़िक्र मार्वल कॉमिक्स में भी दिखाई देता है। मार्वल में इसे सबसे शक्तिशाली सुपर हीरो में से एक बताया गया है। यह एशगार्ड नामक काल्पनिक दुनिया का राजा है। मार्वल सिनेमा में एशगार्ड एक दैव सभ्यता है, जिसका पृथ्वी से कई वर्षों का लंबा संबंध होता है और जो देवताओं का निवास स्थान है। थॉर का प्रमुख हथियार मिओनीर नामक एक शक्तिशाली हथौड़ा है।

मार्वल सिनेमैटिक यूनिवर्स में यात्रा
मार्वल सिनेमैटिक यूनिवर्स के आरम्भ में थॉर को एशगार्ड के सिंहासन के लिए एक अहंकारी उत्तराधिकारी के रूप में दर्शाया गया है, जिसका क्रूर व्यवहार एशगार्ड के संरक्षण और बाकी दुनिया के बीच उथल-पुथल का कारण बनता है। आरम्भ में थॉर का अपने खलनायक दत्तक भाई लॉकी के साथ विवाद चलता है लेकिन अपनी जिम्मेदारियों को समझने के बाद थॉर खुद को पृथ्वी की सुरक्षा के लिए प्रतिबद्ध करता है और अवेंजर्स नामक संस्था का संस्थापक सदस्य बन जाता है। अपने पिता ऑडिन की मृत्यु के बाद थॉर एशगार्ड का राजा चुना जाता है, लेकिन फिर अपनी बहन हेला के साथ लड़ाई के दौरान उसे एशगार्ड से वंचित होना पड़ता है। इसी दौरान पूरा एशगार्ड भी नष्ट हो जाता है। थॉर को फिर मार्ग में थॉनोस नामक खल पात्र के साथ संघर्ष करना पड़ता है। थॉनोस आधे एशगार्ड वासियों को मार देता है और ब्रह्मांड के आधे जीवन को मिटाने के लिए अनंत मणी की तलाश कर रहा होता है। पहली बार हारने के बाद थॉर अपने साथी एवेंजर्स के साथ थॉनोस को हरा देता है। बाद में थॉनोस द्वारा मिटाये गये आधे ब्रह्मांडवासी को वापस लाने के लिए वह समय यात्रा करता है और अतीत से अनंत मणी प्राप्त कर अपने साथी एवेंजर्स के साथ मिलकर मिटाए गए लोगों को वापस ला देता है। इस बीच समय यात्रा के दौरान हुई गड़बड़ी के कारण थॉनोस भी भूतकाल से वर्तमान में आ जाता है पर थॉर अपने साथी एवेंजर्स के साथ संघर्ष कर उसे दोबारा हरा देता है।

इन्हें भी देखें
मार्वल सिनेमैटिक यूनिवर्स
मार्वल कॉमिक्स

सन्दर्भ

सिनेमा
सुपर हीरो